Cuneiform Tablet KTK 22
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-mur-{d}UTU ù a-lá-ḫi-im a-na a-lá-ḫi-im qí-bi-ma um-ma ma-nu-um-ba-lúm-a-šùr-ma 1.5 ma-na KÙ.BABBAR ṣa-ru-pá-am ša ṭup-pá-kà i-na kà-ni-ìš-ki a-na-ku-ma ù MAŠKIM ni-iḫ-ri-mu a-na-a-a nu-dí-ú-ma KÙ.BABBAR i-na a-lim{ki} ra-ak-sú-ni a-na-kam ṭup-pá-kà a-mur-{d}UTU nu-uš-ta-ki-il₅ ki-ma a-mur-{d}UTU a-ḫu-kà ù a-ḫu-ni a-ta a-ma-kam ša ṭup-pí-kà a-na a-mur-{d}UTU dí-in-ma ù ṭup-pá-kà li-ta-ir KÙ.BABBAR e-lá ta-dí šu-ma ta-dí KÙ.BABBAR ša ṭup-pí-kà ù ší-a-ma-tí-šu i-na ṣé-er a-bi-a ù i-na ṣé-ri-a a-mur-{d}UTU e il₅-qé-ma ú a-na-ku a-na KÙ.BABBAR ú ṣí-ba-tí-šu ša ṭup-pí-kà li-ba-kà e ú-ša-am-ri-iṣ